**Pravice in dolžnosti pacientov**

[Zakon o pacientovih pravicah (UL RS, št.15/2008)](http://www.uradni-list.si/1/objava.jsp?urlid=200815&stevilka=455) navaja naslednje pravice in dolžnosti pacientov:

**PACIENTOVE PRAVICE**

* pravica do dostopa do zdravstvene oskrbe in zagotavljanja preventivnih storitev,
* pravica do enakopravnega dostopa in obravnave pri zdravstveni oskrbi,
* pravica do proste izbire zdravnika in izvajalca zdravstvenih storitev,
* pravica do primerne, kakovostne in varne zdravstvene oskrbe,
* pravica do spoštovanja pacientovega časa,
* pravica do obveščenosti in sodelovanja,
* pravica do samostojnega odločanja o zdravljenju,
* pravica do upoštevanja vnaprej izražene volje,
* pravica do preprečevanja in lajšanja trpljenja,
* pravica do drugega mnenja,
* pravica do seznanitve z zdravstveno dokumentacijo,
* pravica do varstva zasebnosti in varstva osebnih podatkov,
* pravica do obravnave kršitev pacientovih pravic,
* pravica do brezplačne pomoči pri uresničevanju pacientovih pravic.

**PACIENTOVE DOLŽNOSTI**

Za doseganje kakovostne in varne zdravstvene obravnave je pacient dolžan:

* dejavno sodelovati pri varovanju, krepitvi in povrnitvi lastnega zdravja,
* v času bolezni ravnati v skladu s prejetimi strokovnimi navodili in načrti zdravljenja, v katere je ustno oziroma pisno privolil,
* dati pristojnemu zdravniku in drugim pristojnim zdravstvenim delavcem oziroma zdravstvenim sodelavcem vse potrebne in resnične informacije v zvezi s svojim zdravstvenim stanjem, ki so mu znane in so pomembne za nadaljnjo zdravstveno oskrbo, zlasti podatke o svojih sedanjih in preteklih poškodbah ter boleznih in njihovem zdravljenju, boleznih v družini, morebitnih alergijah in zdravilih, ki jih uživa,
* obvestiti zdravstvene delavce in zdravstvene sodelavce o nenadnih spremembah zdravstvenega stanja, ki se pojavljajo med zdravljenjem,
* biti obziren in spoštljiv do zasebnosti in pravic drugih pacientov ter zdravstvenih delavcev in zdravstvenih sodelavcev,
* spoštovati objektivne urnike, hišni red in predpisane organizacijske postopke izvajalcev zdravstvenih storitev,
* pravočasno obvestiti izvajalca zdravstvenih storitev o morebitnem izostanku na pregled ali zdravljenje.